“กรุงเทพประกันชีวิต” ปลื้มคว้ารางวัลThailand’s Top Corporate Brands
นายโชน โสภณพนิช กรรมการผู้จัดการใหญ่ บริษัท กรุงเทพประกันชีวิต จำกัด (มหาชน) เปิดเผยว่า บริษัทรับรางวัล “Thailand’s Top Corporate Brands 2015” ซึ่งเป็นรางวัลที่มอบให้แก่บริษัทจดทะเบียนในตลาดหลักทรัพย์ที่มีมูลค่าแบรนด์องค์กรสูงสุด 19 องค์กร จาก 19 หมวดธุรกิจของอุตสาหกรรมในประเทศไทย
1 ก.ย. 2558

นายโชน โสภณพนิช กรรมการผู้จัดการใหญ่ บริษัท กรุงเทพประกันชีวิต จำกัด (มหาชน) เปิดเผยว่า บริษัทรับรางวัล “Thailand’s Top Corporate Brands 2015” ซึ่งเป็นรางวัลที่มอบให้แก่บริษัทจดทะเบียนในตลาดหลักทรัพย์ที่มีมูลค่าแบรนด์องค์กรสูงสุด 19 องค์กร จาก 19 หมวดธุรกิจของอุตสาหกรรมในประเทศไทย
โดยรางวัลนี้มอบให้เพื่อสร้างความตระหนักในคุณค่าของแบรนด์องค์กร (Corporate Brand) ซึ่งเป็นปัจจัยสำคัญในการขับเคลื่อนธุรกิจสู่ความยั่งยืนในอนาคต โดยกรุงเทพประกันชีวิตเป็นบริษัทจดทะเบียนในกลุ่มธุรกิจประกันภัยและประกันชีวิต ที่มีมูลค่าแบรนด์องค์กรสูงสุด โดยมีมูลค่าแบรนด์สูงสุดถึง 56,117 ล้านบาท จากผลงานวิจัย “การประเมินค่าและจัดอันดับแบรนด์องค์กรในประเทศไทย” ซึ่งเป็นงานวิจัยที่ได้รับรางวัลผลงานวิจัยดีเด่น จากคณะกรรมการสภาวิจัยแห่งชาติ(วช.) ประจำปี 2557
ในพิธีได้รับเกียรติ จากศาสตราจารย์ นายแพทย์ ภิรมย์ กมลรัตนกุล อธิการบดี จุฬาลงกรณ์มหาวิทยาลัย เป็นผู้มอบรางวัลเชิดชูเกียรติ พร้อมด้วยรองศาสตราจารย์ดอกเตอร์กุณฑลี รื่นรมย์ และอาจารย์ดอกเตอร์เอกก์ ภทรธนกุล(ขวาสุด) คณะผู้วิจัยจากจุฬาลงกรณ์มหาวิทยาลัย ร่วมเป็นสักขีพยาน ณ หอประชุมศาสตราจารย์ สังเวียร อินทรวิชัย ตลาดหลักทรัพย์แห่งประเทศไทย